Kolčestera
Šis raksts ir par apdzīvoto vietu. Par administratīvo vienību skatīt rakstu Kolčestera (boro). Kolčestera (angļu: Colchester; izrunā: /ˈkoʊltʃɛstər/) ir pilsēta Anglijas dienvidaustrumos, Eseksā, Kolčesteras distrikta administratīvais centrs un lielākā apdzīvotā vieta. Atrodas grāfistes ziemeļaustrumos Koulnas upes krastos 39 km no grāfistes galvaspilsētas Čelmsfordas un 108 km no valsts galvaspilsētas Londonas centra. Kolčestera (latīņu: Camulodunum) ir pirmā romiešu dibinātā pilsēta ieņemtajā Britānijā un to uzskata par vecāko Apvienotās Karalistes pilsētu. Pirmā Britānijas provinces galvaspilsēta.